EkBass/fiwiki-20250220-pages-articles huggingface dataset:
Llandowin lento-onnettomuus

Llandowin lento-onnettomuus onnettomuus tapahtui kello 14.50 sunnuntaina 12. maaliskuuta 1950 ja siinä kuoli 80 henkilöä. Ainoastaan kolme ihmistä selvisi Star Girliksi kutsutun Avro Tudor V -koneen pakkolaskusta. Kone oli nelimoottorinen potkurikone, ja se oli ollut mukana Berliiniin ilmasillassa. Konetyyppi perustui Avro Lincoln -pommikoneeseen. Tämä onnettomuus oli siihenastisen historian pahin lento-onnettomuus. == Onnettomuus == Silminnäkijät kertoivat että Star Girl lähestyi lähestyi hyvin matalalla R.A.F:n Llandowin kenttää Vale of Glamorganissa. Koneen lentäjä yritti saada korkeutta, ja kone nousikin ensin mutta sitten se sakkasi, oikea siivenkärki osui maahan, mitä seurasivat nokka ja vasen siipi irroten rungosta. Lopulta kone pysähtyi pellolle lähelle Sigingstonea. Maahansyöksyn syyn uskotaan olevan väärinlastaus, joka sijoitti painopisteen liian taakse. == Uhrit == Alun perin kone oli rekisteröity 72:lle matkustajalle, mutta konetta oli muutettu niin, että sinne mahtui vielä kuusi lisää. Koneessa oli siis 78 matkustajaa ja lisäksi viisi miehistön jäsentä. Matkustajat olivat enimmäkseen walesiläisiä Triple Crown -voittoa Irlannista juhlivia faneja. Kaksi hengissä selvinneistä pystyi kävelemään pois paikalta, mutta kolmas, joka oli pakkolaskun aikana wc-tiloissa, joutui olemaan sairaalassa neljä kuukautta. Lopullinen kuolonuhrien määrä oli 75 matkustajaa ja kaikki viisi miehistönjäsentä. Abercarn, Riscan ja Llanharan rugbyseurojen kaikki pelaajat menehtyivät. == Lähteet == == Aiheesta muualla == *BT: March 12, 1950: Llandow air disaster - 80 killed as rugby fans’ plane crashes in Wales Luokka:Vuoden 1950 lento-onnettomuudet Luokka:Onnettomuudet Walesissa Luokka:Lento- onnettomuudet Yhdistyneessä kuningaskunnassa
Daniel Okas

Daniel Okas (s. 14. tammikuuta 1998) on lahtelainen muusikko, tuottaja, lauluntekijä ja entinen tubettaja. Hän on julkaissut kahdeksan singleä, joista ensimmäisen hän teki yhdessä Tuulin kanssa ("Justin" - Tuuli feat. Daniel Okas) ja toinen "Tanssit mulle", josta tehtiin myös musiikkivideo, Hokkus Pokkus ja Pari pisaraa. Okas julkaisi huhtikuussa 2018 EP:n, jolla oli neljä singleä. Okasin Youtube-kanavalla on yli 30 tuhatta tilaajaa. Tubettamisen Okas kuitenkin lopetti vuoden 2018 alkupuolella. Okasin levy-yhtiö oli Universal Music vuosina 2016-2018. Okas erosi Universalilta ja siirtyi Monsp Recordsille. Daniel on julkaissut omia vaatteita, huppareita sekä t-paitoja Dokas-logolla. Hän soittaa pianoa sekä virkkaa pipoja. == Diskografia == === Studioalbumit: === Albumi Albumin tiedot Listasijoitukset Whiskey x2 * Julkaistu: 2020 * Formaatti: Digitaalinen * Levy-yhtiö: Monsp Records & Warner Music Finland === EP't: === * Yksinäinen Pianisti EP === Singlet: === Vuosi Single Albumi 2017 "Tanssit Mulle" "Hokkus Pokkus" 2018 "Pari Pisaraa" "Trapper Bae" (feat. Hussa) Whiskey x2 "FTI" 2019 "Lowrider" "Apollo13" "Whiskey x2" === Musiikkivideot: === * Justin (2016) * Tanssit Mulle (2017) * Pari Pisaraa (2018) * FTI (2018) === Vierailijana === Vuosi Kappale Artisti Albumi 2016 "Justin" Tuuli 2018 "Sykli" Pöytis Trip 2019 "Hypnoottinen" [remix] Kevin Tandu, MEGA-Ertsi, Juno Luokka:Suomalaiset tubettajat Luokka:Suomalaiset muusikot Luokka:Vuonna 1998 syntyneet Luokka:Elävät henkilöt
K. H. Attila

Karl (Kaarlo) Herman Attila, sukunimi vuoteen 1881 Mattlin (Mattila) (7. marraskuuta 1849 Tyrvää – 25. maaliskuuta 1908 Orimattila) oli suomalainen villatehtailija joka perusti Orimattilan Villatehtaan vuonna 1882.Martti Attila : Kaarlo Herman Attila (1849 – 1908) – talonpojasta villatehtailijaksi, Salon Seudun Sukututkijat r.y. Tyrvään Laukulan kylän Mattilan talossa syntyneen Kaarlo Herman Attilan vanhemmat olivat talollinen Matti Matinpoika (1814–1867) ja Kaisa Liisa Heikintytär (1817–1874). Perheessä oli 10 lasta joista Kaarlo oli viidenneksi vanhin. Hän lähti 1867 värjärinoppiin värjärimestari A. J. Liljemarkin verstaaseen Turkuun ja päästyään värjärinkisälliksi vuonna 1871 käytti nimeä Karl Herman Mattlin. Mattlin oli värjärinä Porvoossa ja Huittisissa kunnes hän saapui huhtikuussa 1875 Orimattilaan ja aloitti värjärintyöt saunarakennuksessa Orimattilan kirkonkylässä Palojoen rannalla. Mattlin meni 1876 naimisiin kansakoulunopettaja Anna Sofia Toivosen (1850–1933) kanssa joka oli valmistunut Jyväskylän opettajaseminaarista 1873. Vuonna 1881 Mattlin muutti sukunimekseen Attila ilmeisesti J. H. Erkon aloitteesta. Hän käytti tästä lähtien nimeä K. H. Attila. Attila perusti vuonna 1882 Orimattilan Villatehtaan jossa aluksi oli 8 työntekijää. Vuosiin 1889-1894 ajoittunut lamakausi pysäytti tehtaan tuotannon kasvun mutta sen jälkeen tehdas laajeni nopeasti niin että tuotannon huippuvuonna 1898 tehtaalla oli 20 työntekijää. Attila rakennutti Palojoen rantaan villatehtaan viereen vuonna 1895 perheelleen kaksikerroksisen asuintalon joka toimi myös tehtaan konttorina ja myymälänä. Villatehtaan tuotanto ja työntekijämäärä alkoi supistua 1900-luvun alussa kiristyneen kotimaisen kilpailun ja buurisodasta johtuneiden villan hinnanvaihtelujen vuoksi. Attila hankki itselleen 1903 Sommarnäsin kartanon jonka yhteydessä oli myös mylly, saha, luujauhotehdas ja tiilitehdas. Hän myi villatehtaan vuonna 1905 insinööri G. G. Elmgrenille ja rakennutti uuden asuintalonsa Sommarnäsin kartanon pihapiiriin. K. H. Attilan kuoltua 1908 kartanoa isännöi hänen poikansa Veikko Attila (1882–1918) joka joutui kuitenkin myymään kartanon jo 1913 talousvaikeuksien takia. Anna Attila perusti 1890 Orimattilan Naisyhdistyksen ja oli sen puheenjohtajana parikymmentä vuotta. Naisyhdistys perusti vuonna 1893 Orimattilaan Suomen ensimmäisen emäntäkoulun. Yhdistys myi koulun 1919 valtiolle jolloin koulu muuttui Orimattilan kotitalousopistoksi. K. H. Attilalla ja hänen vaimollaan oli 10 lasta joista viisi eli aikuisikään. Vanhin poika Sulo Attila (1879–1963) valmistui sähköinsinööriksi 1903 ja rakennutti 1910 Orimattilan Niemenkylän Vääräkoskelle sähkölaitoksen. Viljo Attila (1884–1920) puolestaan toimi Mikkelin pormestarina. Orimattilan villatehtaan toiminta jatkui uusien omistajien toimesta ja 1950-luvulla siellä oli noin 600 työntekijää. Villatehtaan toiminta päättyi 1970 Villayhtymä Oy:n konkurssiin. Tehdasrakennukset ja K. H. Attilan entinen asuintalo ovat säilyneet nykypäiviin.Tietoa Orimattilasta : Historia == Lähteet == Luokka:Suomalaiset yrittäjät Luokka:Vuonna 1849 syntyneet Luokka:Vuonna 1908 kuolleet
Sosialistinen politiikka

Sosialistinen politiikka (SoPo) oli Sosialidemokraattisten Opiskelijoiden julkaisema aikakauslehti. Lehti ilmestyi vuosina 1972–1991. Lehdessä kirjoitettiin mm. filosofiasta, yhteiskunnallisista aiheista, politiikasta, sosialismista, marxismista, sosialistisista maista ja työväenliikkeestä. Lehti yhdistyi vuonna 1991 Sosialistisen Aikakauslehden kanssa. Uuden lehden nimeksi tuli Suunta 2000. == Lähteet == Luokka:Sosialismi Suomessa Luokka:SDP:n lehdet Luokka:Ilmestymästä lakanneet suomalaiset aikakauslehdet
Viljo Attila

Kaarlo Viljo Attila (17. syyskuuta 1884 Orimattila – 25. toukokuuta 1920 Mikkeli) oli suomalainen asianajaja ja Mikkelin pormestari.Ylioppilasmatrikkeli 1903, matrikkelinumero 28172 Attilan vanhemmat olivat villatehtailija Kaarlo Herman Attila ja Anna Sofia Toivonen. Hän pääsi ylioppilaaksi Helsingin reaalilyseosta 1903 ja suoritti oikeustutkinnon Helsingin yliopistossa 1909. Attila sai varatuomarin arvon 1912. Attila toimi asianajajana Helsingissä ja Mikkelissä. Hän oli Mikkelin pormestarina 1916–1920. Viljo Attila oli naimisissa vuodesta 1910 Lyyli Ilmasen kanssa. == Lähteet == Luokka:Suomalaiset asianajajat Luokka:Mikkelin pormestarit ja kaupunginjohtajat Luokka:Vuonna 1884 syntyneet Luokka:Vuonna 1920 kuolleet
Luettelo Kustavin julkisista taideteoksista ja muistomerkeistä

Luettelo Kustavin julkisista taideteoksista ja muistomerkeistä sisältää Kustavin kunnassa olevat pysyvät patsaat, muistomerkit ja muistolaatat. Julkinen teos Paikka Alue Kartalla Tekijä Paljastusvuosi Kuva WD Isokarin linnakkeen muistolaattaMuistolaattahanke RT:n entisille toimipaikoille; Rannikkotykistön perinneyhdistys ry Isokari, muistotykin vieressä 2009 Katanpään linnakkeen muistolaatta Katanpää (karttalinkki likimääräinen) 2010 (2005) Merelle tähystäjät Kustavin kirkko, hautausmaa, sankarihaudat, Kivimaantie 30 Kustavin kirkonkylä 19554 100px Pyhän Jaakobin kappelin muistokivi Pyhän Jaakobin kirkkomaa Kunnarainen, Rahintie 576, viitoitus Rahintieltä Pyhän Johanneksen kappelin muistokivi Pyhän Johanneksen kirkkomaa Pohjois-Vartsala, Kappelirannantie 33, viitoitus Vartsalantieltä Suomen sodan muistomerkkiSuomen sodan muistomerkki Kustavissa; Kaislatuuli Parattulan ranta, Parattulan rantatien päässä Parattula , 2022 (2008) Veteraanimuistomerkki Tuulentuvan piha, Tuulentuvantie 3 Volter Kilven muistokivi Laupusten kartanon pihamaalla Laupunen ==Lähteet== Luokka:Kustavi Kustavi
Compal

Compal Electronics (), lyhemmin Compal, on taiwanilainen elektroniikkateollisuuden sopimusvalmistaja, joka valmistaa kannettavia tietokoneita, näyttöjä ja televisioita eri asiakkaille eri puolilla maailmaa, kuten Acerille, Lenovolle, Dellille, Toshiballe, Hewlett-Packardille ja Fujitsulle. Compal on ollut Nokian sopimusvalmistaja ja se on valmistanut muun muassa Lumia 800 -puhelinta. Compal on maailman toiseksi suurin Quanta Computer -puhelimen sopimusvalmistaja, joka toimitti yli kannettavaa vuonna 2010. == Yhteenveto == Compal on suunnitellut ja tehnyt kannettavia tietokoneita kaikille tärkeimmille brändeille sekä räätälöidyille rakentajille yli ajan. Yritys on listattu Taiwanin pörssissä. Vuonna 2017 yrityksen tulot olivat USD dollaria , ja niiden kokonaistyövoima oli . Yhtiön pääkonttori sijaitsee Taipeissa, Taiwanissa, ja sen toimistot sijaitsevat Kiinassa, Etelä- Koreassa, Isossa-Britanniassa ja Yhdysvalloissa. Compalin tärkein tuotantolaitos sijaitsee Kunshanissa Kiinassa. Compal on maailman toiseksi suurin tietokonevalmistaja, Quanta Computer -yrityksen jälkeen. Se on yksi Intelin Common Building Block -aloitteiden tärkeimmistä kannattajista. == Historia == Compal perustettiin kesäkuussa 1984. Se julkaistiin huhtikuussa 1990. Syyskuussa 2011 Compal ilmoitti muodostavansa yhteisyrityksen Lenovon kanssa valmistaakseen kannettavia tietokoneita Kiinassa. Venture-yhtiön odotettiin alkavan tuottaa kannettavia tietokoneita vuoden 2012 loppuun mennessä. Toshiba ilmoitti tammikuussa 2015, että voimakkaan hintakilpailun vuoksi se aikoo lopettaa televisioiden myynnin Yhdysvalloissa ja sen sijaan lisensoi Toshiba TV -tuotemerkin Compalille. == CCI == Compalin tytäryhtiö Compal Communications (CGI) on merkittävä matkapuhelinten valmistaja. Puhelimet valmistetaan useilla tuotemerkeillä. Vuonna 2006 CCI tuotti matkapuhelinta ja oli maailman suurin matkapuhelinverkko. CCI:n suurin asiakas oli Motorola. Vuosittain Motorolan volyymit ovat vähentyneet, ja CCI:n volyymit ovat seuranneet. Vuonna 2007 volyymi oli . == Lähteet == == Aiheesta muualla == * Yrityksen verkkosivusto Luokka:Taiwanilaiset elektroniikkayhtiöt Luokka:Matkapuhelinvalmistajat
Luettelo Ruskon julkisista taideteoksista ja muistomerkeistä

Luettelo Ruskon julkisista taideteoksista ja muistomerkeistä sisältää Ruskon kunnassa olevat pysyvät patsaat, muistomerkit ja muistolaatat. Ruskoon on liitetty Vahdon kunta. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Karjalaan jääneiden muistomerkki, Rusko Ruskon kirkon hautausmaa Rusko 1956kaiverrus muistomerkissä Karjalaan jääneiden muistomerkki, VahtoMyllykylä 2002: 85. Vahdon kirkon luona Vahto 1955 100px Mauno Koiviston muistolaatta Vahdon lähikirjasto, Laukolan koulutie 2 B Vahto 2023 Nunnanpolun muistomerkki Ruskon kirkko, Ruskon kirkon hautausmaan kiviaita Rusko 1980 Piispa Maunu I:n muistomerkki Ruskon kirkonmäki Rusko Armas Lindgren 1929 100px Roos-sukuisten Ruskon kanttoreiden muistolaatta Ruskon kirkon seinä. Rusko 1937kaiverrus laatassa Sankarihautojen muistomerkki, RuskoTuomisto 1998: 290. Ruskon kirkko, hautausmaa, sankarihaudat, Ruskon kirkkotie 17 Rusko 1948 100px Sankarihautojen muistomerkki, VahtoTuomisto 1998: 292. Vahdon kirkko, hautausmaa, sankarihaudat, Kanttorilantie 1 Vahto 1948 100px Unohdettujen vainajien muistokivi, Rusko Ruskon kirkon hautausmaa Rusko 1948 Vahdon vanhan kirkon muistomerkkiMyllykylä 2002: 79-80. Vahdon vanhan kirkon paikka Vahto 1938 100px Veteraanikivi, Rusko Ruskon kunnantalon luona, Vanhatie 5 Rusko Veteraanikivi, VahtoTuomisto 1998: 319. Muistomerkin alkuperäinen paljastuspaikka 1989 seurantalo, Valpperintie 47. Haetaan lupaa muistomerkin siirtoon Vahdon seurakuntatalolle ja merkitään tiedoksi, että kivi on jo siirretty. Vahdon seurakuntatalo, Kanttorilantie 1 Vahto 2014 (1989) 100px ==Lähteet== * * ===Viitteet=== == Aiheeesta muualla == Luokka:Rusko Rusko
Tulipatsas

Tulipatsas (A Column of Fire) on Ken Follettin kirjoittama vuonna 2017 ilmestynyt historiallinen romaani. Kirja on itsenäinen jatko-osa Maailma vailla loppua ja Taivaan pilarit -kirjoille ja sijoittuu edeltäjiensä tavoin kuvitteelliseen Kingsbridgen kaupunkiin. Kirja sijoittuu 1500-luvulle ja kertoo katolisten ja protestanttien välisestä kamppailusta Englannissa. ==Lähteet== Luokka:Walesilaiset romaanitLuokka:Vuoden 2017 kirjatLuokka:Historialliset romaanit
Kegworthin lento-onnettomuus

Kegworthin lento-onnettomuus tai British Midlandin lento 92 tapahtui sunnuntaina 8. tammikuuta 1989 kello 20.25, kun hätälaskua yrittänyt Boeing 737 putosi M1-moottoritien penkkaan. Koneessa olleista 126 henkilöstä 47 sai surmansa. == Onnettomuus == Kone lähti Heathrow'lta kello 19.52 nousten lentopinnalle 283. Noin 13 minuuttia lähdön jälkeen miehistö havaitsi matkustamossa savua, joka johtui vasemman moottorin lavan vaurioitumisesta. Miehistön keskustelu: * Se on vasen... ei, se on oikea moottori! * Ok, moottori on sammutettu." Miehistö päätti lentää koneen kohti East Midlandin lentoasemaa, jossa yritettiin laskeutua kiitotielle 27. Vasemman moottorin teho laski äkisti koneen ollessa kilometrin päässä kiitotiestä. Kone osui useisiin puihin, ylitti moottoritien ja törmäsi tiepenkereeseen kymmenen metrin päähän moottoritiestä ja hajosi useaan osaan. Törmäyksessä kuoli heti 39 ihmistä ja kahdeksan kuoli myöhemmin vammoihinsa. Kaikki koneen kahdeksan miehistön jäsentä selvisivät hengissä. == Seuraukset == Onnettomuudessa tapahtuneet useat loukkaantumiset johtivat uuteen pakkolaskuasentoversioon, joka julkaistiin vuonna 1993. == Lähteet == Luokka:Vuoden 1989 lento- onnettomuudet Luokka:Lento-onnettomuudet Yhdistyneessä kuningaskunnassa Luokka:Leicestershire
Anton Kustaa Attila

Anton Kustaa Attila (12. helmikuuta 1877 Längelmäki – 15. elokuuta 1915 Tampere) oli suomalainen kenkätehtailija. Köyhiin oloihin syntynyt Attila oli vartuttuaan suutarinopissa ja alkoi harjoittaa päällisneulosten valmistamista. Vuonna 1901 hän perusti kenkien päällisneuloksia valmistaneen tehtaan Nokian Viikinharjulle, ja pian tämän tehtaan tuotteet alkoivat syrjäyttää markkinoita siihen asti hallinneet ulkomailta tuodut neulokset. Attila siirsi vuoden 1905 lopulla tehtaansa Tampereelle Tammelankatu 22:een ja aloitti tällöin myös kokonaisten jalkineiden valmistuksen. Tehdas kehittyi nopeasti ja siitä muodostettiin osakeyhtiö 1908. Attila omisti Osakeyhtiö Attilan osakkeista kaksi kolmasosaa ja hänen yhtiökumppaninsa Edvard Rentto kolmasosan.Elinkeinoelämän Keskusarkisto : Osakeyhtiö Attila 1908-1941 Tehdasta laajennettiin niin, että se oli 1910-luvun alussa jo Suomen suurin. Tehtaan myynti oli vuonna 1912 kaksi miljoonaa markkaa. Vuonna 1909 ostettiin vielä pohjanahkaa valmistanut Tampereen Hienonahkatehdas, jonka tuotanto meni nyt kokonaan Attilan kenkätehtaan käyttöön. Vuonna 1912 yhtiö osti kuusi tonttia uutta tehdasrakennusta varten. Uusi viisikerroksinen tehdas valmistui vuonna 1915. Anton Kustaa Attila kuoli elokuussa 1915 umpisuolentulehduksen ja keuhkopussintulehduksen seurauksena. Hänet on haudattu Tampereen Kalevankankaan hautausmaalle. Hautakivessä olevan muotokuvareliefin on tehnyt kuvanveistäjä Alpo Sailo.Patsaanmetsästäjä-blogi 18.11.2015 : Kalevalaista kunniaa ja perinnettä metsästämässä - esittelyssä Alpo Sailo Edward Rentosta tuli Attilan kenkätehtaan pääomistaja ja toimitusjohtaja 1920-luvulla. Edward Renton kuoltua 1927 Attilan tehtaan johtoon tuli hänen poikansa Kalle Edvard Rentto. Kenkätehtailija Emil Aaltonen osti Attilan tehtaan 1931, mutta Edward Renton pojat jatkoivat edelleen tehtaan palveluksessa ja niinpä toinen poika Onni K. Rentto oli Attilan kenkätehtaan teknillisenä johtajana 1932–1938 ja Kalle Rentto jatkoi Attilan toimitusjohtajana samoin vuoteen 1938 saakka. 1930-luvun alussa lamakauden aiheuttama vuotien ja nahkojen sekä kenkien hintojen lasku vaikeutti Attila osakeyhtiön toimintaa niin, että yhtiön omistama nahkatehdas myytiin tehtailija Oskari Vaaralle toukokuussa 1933. Osakeyhtiö Attila yhdistettiin Aaltosen Kenkätehdas Oy:hyn vuonna 1940. == Lähteet == Luokka:Suomalaiset yrittäjät Luokka:Vuonna 1877 syntyneet Luokka:Vuonna 1915 kuolleet
Luettelo Taivassalon julkisista taideteoksista ja muistomerkeistä

Luettelo Taivassalon julkisista taideteoksista ja muistomerkeistä sisältää Taivassalon kunnassa olevat pysyvät patsaat, muistomerkit ja muistolaatat. Julkinen teos Paikka Alue Kartalla Tekijä Paljastusvuosi Kuva WD Helsinginrannan taistelun muistomerkkiAuvinen 2008: 27-28 Helsinginrannan lossilaiturin vieressä, Helsinginrannantie Helsinki ja Antti Vaalikivi 100px Kahiluodon taistelupaikka 27.9.–2.10.1808Tuomisto 1996:62.Auvinen 2008: 24. Haltinmaa, Haltin saaren luoteisnurkalla rannalla vedenrajassa irtolohkare, jossa muistolaatta (sijainti ei varma) Kahiluoto 1990 Karjalaan jääneiden vainajien muistomerkki Taivassalon kirkko, Taivassalon hautausmaa, Keskustie 4 Sankarihautojen muistomerkki Taivassalon kirkko, Taivassalon hautausmaa, Keskustie 4 1952 100px VeteraanikiviTuomisto 1998:318. Taivassalon kirkon luona, Keskustie 4 1995 100px Vapaussodan v.1918 valkoisten muistomerkki Taivassalon kirkko, Taivassalon hautausmaa, Keskustie 4 ja J. Rannikko 1920 ==Lähteet== * * ===Viitteet=== Luokka:Taivassalon rakennukset ja rakennelmat Taivassalo
Lempäälä-Seura

Lempäälä-Seura on kotiseutuyhdistys, joka vaalii kotiseutuhenkeä Lempäälässä. Sen erityisiä tehtäviä ovat: kotiseudun kehittäminen paikallisten erityispiirteiden pohjalta, elinympäristön laadun parantaminen ja viihtyvyyden lisääminen, kotiseututietouden lisääminen, kotiseutuhengen ylläpitäminen ja omatoimisuuden voimistaminen sekä kotiseudun kulttuurin vaaliminen ja edistäminen.Lempäälä-seura Seuran puheenjohtaja on Pekka Mäenpää.Hallitus. Lempäälä-Seura Seuran käytännön toimia ovat muun muassa Lempäälä-aiheisten kirjojen ja muiden painotuotteiden julkaiseminen, museotoiminnan harjoittaminen ja paikallisen kotiseutuarkiston tukeminen. Seura on Kotiseutuliiton jäsen.Lempäälä-Seura. Kotiseutuliitto Kuokkalan museoraitti on museoalue, jonka omistavat yhdessä Lempäälän kunta ja Lempäälä- Seura,Kulttuuripalvelut. Lempäälän kunta ==Seuran julkaisuja== * Lempäälän joulukirja. Lempäälä-seura. Lempäälä-seura, 1964- * Lemposti: Lempäälän kuntalainen, Lempäälän kunnan ja Lempäälä-seuran yhteistyössä toimittama tiedotus-kotiseutulehti. Lempäälä-seura, 1976. * Lempäälän joulu. julkaisija: Lempäälä-Seura ry. Lempäälä-Seura, 1987- * Mäkelä, Ritva, Toivonen, Pekka. Poissa on veljet: Lempäälän sankarivainajat 1939-1945 käydyissä sodissa. Lempäälä-seura, 1996 ISBN 952-90-8054-9. * Kuisma, Juha, Lempääläisiä liikanimiä eli Mythologica Lemboica. Lempäälä-seura, 2001 ISBN 951-98912-0-X. * Kuisma, Juha, Lemmon arvoitus. julkaisija: Lempäälä-seura ry yhteistyössä Lempäälän kunnan kanssa. Lempäälä-seura, 2002 ISBN 951-98912-1-8. * Mäkelä, Ritva, Lempäälän vuosi 1918. Lempäälä-seura, 2002 ISBN 951-98912-2-6. * Mäkelä, Ritva, Elävät kivet: Lempäälän kirkkomaahan haudatut henkilöt ja suvut. Lempäälä-seura, 2004 ISBN 951-98912-3-4. * Mäkelä, Ritva, Myllyjen ja museoiden Kuokkala. Lempäälä-seura, 2005 ISBN 951-98912-4-2. * Ruuska, Meri. Kaarlo Enqvist-Atra: myllärinpojasta maailmankansalaiseksi. Lempäälä-seura, 2007 ISBN 978-951-98912-5-5. taidehistorian pro gradu -työ Jyväskylän yliopistossa. * Mäkelä, Ritva, Ojala, Merja. Mandin ja Aaronin seikkailut museoraitilla: kauppa. Lempäälä-seura, 2009 ISBN 978-951-98912-6-2. * Mäkelä, Ritva, Ojala, Merja. Mandin ja Aaronin seikkailut museoraitilla: paja. Lempäälä-seura, 2010 ISBN 978-951-98912-7-9. * Mäkelä, Ritva, Ojala, Merja. Mandin ja Aaronin seikkailut museoraitilla. Lempäälä-seura, 2011 ISBN 978-951-98912-8-6. * Mäkelä, Ritva, Kotiseututyön kohokohtia: Lempäälä-Seura ry:n 60 vuotta 1952-2012. Lempäälä-Seura ry. ISBN 978-951-98912-9-3. * Kuisma, Juha, Lempääläinen paikannimikirja. Lempäälä-Seura, 2012 ISBN 978-952-67825-0-8. * Mäkelä, Ritva, Lempäälän kirkonkylä Lempoinen. Lempäälä- Seura, 2012 ISBN 978-952-67825-1-5. * Mäkelä, Ritva, Vuoden 1918 sota Lempäälässä. ISBN 978-952-67825-2-2. ==Lähteet== Luokka:Kotiseutuyhdistykset Luokka:Lempäälä
Luettelo Vehmaan julkisista taideteoksista ja muistomerkeistä

Luettelo Vehmaan julkisista taideteoksista ja muistomerkeistä sisältää Vehmaan kunnassa olevat pysyvät patsaat, muistomerkit ja muistolaatat. Julkinen teos Paikka Alue Kartalla Tekijä Paljastusvuosi Kuva WD Albin Stenroosin syntymäkodin muistokivi Albin Stenroosin syntymäkodin paikka, Albin Stenroosin tie Saarikkala 1970 Albin Stenroosin muistopatsas Vehmaan Seuralan Urheilukentän luona, Seuralantie Vehmaan kirkonkylä ja 1926 Antti Björkqvistin muistomerkki Vehmaan hautausmaa Vehmaan kirkonkylä 1934 Bero II Balkin muistokivi Vehmaan kirkko, Vehmaan hautausmaa, Kirkkotie 14 Vehmaan kirkonkylä 1935 Bero II Balkin muistokivi Bero II Balkin puisto, Kirkkotien itäpuoli, Vehmaan kirkkoa vastapäätä Vehmaan kirkonkylä 2012 Gabriel Antinpoika Wikman- Heikkilän muistomerkki Bero II Balkin puisto, Kirkkotien itäpuoli, Vehmaan kirkkoa vastapäätä Vehmaan kirkonkylä 2022 Kappelmäen kirkon muistokivi Kappelmäki, Kappelintie Laittinen Karjalaan jääneiden vainajien muistomerkki Vehmaan kirkko, Vehmaan hautausmaa, Kirkkotie 14 Vehmaan kirkonkylä 1957 Luokkasodassa menehtyneiden muistomerkkiLuokkasodassa menehtyneiden muistomerkki; Punaisten muistomerkit Vehmaan kirkko, Vehmaan hautausmaa, Kirkkotie 14 Vehmaan kirkonkylä 1940- ja 1950-lukujen vaihde Muualle haudattujen muistomerkki Vehmaan hautausmaa Vehmaan kirkonkylä Oravanpyörä Kunnantalon piha, Saarikontie 8 2004 Pro Patria, Kokkolan sankaripatsaan taustakuva Vehmaan museot, Huolila, Mynämäentie 157 Lahdinko 1999 (1953) Rehtorien kivi Vehmaan museot, Huolila, Mynämäentie 157 Lahdinko Sankarihautojen muistomerkki Sureva äiti ja lapsiTuomisto 1998:292. Vehmaan kirkko, Vehmaan hautausmaa, Kirkkotie 14 Vehmaan kirkonkylä 1951 100px Työn patsas "Kivestä noussut" Kunnantalon piha, Saarikontie 8 1976 VeteraanimuistomerkkiTuomisto 1998:320. Vehmaan kirkko, kirkkopiha, Kirkkotie 14 Vehmaan kirkonkylä 1996 (1988) 100px Viljo Lehtomäen muistolaatta Vehmaan kirkon seinässä Vehmaan kirkonkylä 1919 ==Lähteet== * ===Viitteet=== Luokka:Vehmaan rakennukset ja rakennelmat Vehmaa
Sosiaalireformismi

Sosiaalireformismi on reformismin alalaji, jonka mukaan valtio vahvistuu heikompien oloja parantamalla. Sen tavoittelemat konkreettiset muutokset ovat olleet vahvasti aikaan ja paikkaan sidottuja. Uudistuksilla pyritään yhteiskunnallisiin, sivistyksellisiin ja sosiaalisiin parannuksiin, eli yhteiskunnan sosiaalisten epäkohtien poistamiseen. Sosiaalisilla uudistuksilla on vaikutusta kulttuuriin, sillä ne edellyttävät sekä aiheuttavat myös kulttuurisia muutoksia. == Lähteet == Luokka:Sosiaalipolitiikka
Riippumatto (kappale)

__NOTOC__ Riippumatto on Mikael Gabrielin kappale ja single, joka julkaistiin 7. kesäkuuta 2017 levymerkillä Universal Music. Kappale on yksi Mikael Gabrielin suosituimmista kappaleista, ja sitä on kuunneltu Spotifyssä vuoden 2017 loppuun mennessä noin kuusi miljoonaa kertaa. Kappaleen musiikkivideo julkaistiin 21. kesäkuuta 2017, ja se on kerännyt yli 4 miljoonaa katselukertaa.YouTube: Mikael Gabriel – Riippumatto == Lähteet == Luokka:Vuoden 2017 kappaleet Luokka:Mikael Gabrielin kappaleet
Menai Bridgen rautatieasema

Menai Bridgen rautatieasema oli rautatieasema Bangorin kaupungissa nykyisen Gwyneddin alueella, Walesissa. Se sijaitsi North Wales Coast Linen varrella kohdassa, jossa Bangor and Carnarvon Railway erkani siitä. Nimensä mukaisesti se sijaitsi lähellä Menainsalmen ylittävää Menain riippusiltaa. == Historia == Menai Bridgen aseman avasi Chester and Holyhead Railway 1. lokakuuta 1858. Se korvasi hieman lännempänä sijainneen Britannia Bridgen rautatieaseman, joka suljettiin samana päivänä.Butt 1995, s. 44 Asema sijaitsi juuri ratojen erkanemiskohdassa. Siellä oli neljä laituria: kaksi reunoilla ja kaksipuolinen laiturisaareke keskellä. Kolmikerroksinen H-kirjaimen muotoinen asemarakennus sijaitsi raiteiden eteläpuolella. Laitureiden itäpuolella oli jalankulkutunneli, jota pitkin pääsi laiturisaarekkeelle ja raiteiden ali. Saareke oli kapeahko, koska ratojen risteys oli lähellä, ja niinpä siellä oli tilaa vain yksinkertaiselle puiselle katokselle. Aseman itäpuolella oli opastinrakennus, kaksi sivuraidetta tavaraliikenteelle ja varastorakennus. Länsipuolella linjojen välissä oli niin ikään ratapiha. Koska Menai Bridge oli vaihtoasema kahden linjan välillä, se pysyi suhteellisen vilkkaana, ja liikennemäärät nousivat taas entiselleen myös ensimmäisen maailmansodan jälkeen. Liikenne pysyi vilkkaana vielä 1960-luvullakin, mutta siitä huolimatta asemaa ehdotettiin suljettavaksi vuoden 1963 Beechingin leikkausten ensimmäisessä raportissa. Raportti johti monien Menai Bridgen asemalla pysähtyneiden vuorojen lakkauttamiseen, ja lopulta myös se suljettiin 14. helmikuuta 1966. Tavaraliikenteen käytössä se pysyi 4. maaliskuuta 1968 asti. Laiturit purettiin pian aseman sulkemisen jälkeen. Asemarakennus sen sijaan purettiin vasta 1980-luvulla, jolloin sen tilalle rakennettiin päiväkoti. Ratapihojen alueelle rakennettiin teollisuusrakennuksia. Ainoa Menai Bridgen asemasta jäänyt merkki on alikulkutunneli, joka oli vielä ainakin syyskuussa 2012 entisellään. == Lähteet == * === Viitteet === Luokka:Walesin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Gwyneddin rautatieliikennepaikat Luokka:Bangor
People’s National Convention

People’s National Convention (PNC) on ghanalainen sosialistinen puolue, joka ajaa Kwame Nkrumahin ajatteluun pohjautuvaa politiikkaa. Puolue on perustettu 27. heinäkuuta 1992. Puheenjohtajana toimii Bernard Mornah. == Historia == Ghanan presidentti Hilla Limann syrjäytettiin vallankaappauksessa vuonna 1981. Sotilashallinto kielsi puolueet. Vuonna 1992 sotilashallinto salli jälleen puolueet, jolloin Limann perusti puolueen. Hän johti PNC:tä neljä vuotta. == Vaalimenestys == PNC on osallistunut kaikkiin kansallisiin vaaleihin lukuun ottamatta puolueen perustamisvuotta 1992, jolloin se boikotoi muiden oppositiopuolueiden tavoin parlamenttivaaleja. === Parlamenttivaalit === Vuosi Puolueen äänimäärä Kannatusosuus Kansanedustajia / 275 Lopputulos 1992 — — - Jätti muiden oppositiopuolueiden tavoin osallistumatta vaaleihin. 1996 — — 5 Oppositiossa parlamentissa 2000 224,657 3,4 % 3 Oppositiossa parlamentissa 2004 186,226 2,1 % 4 Oppositiossa parlamentissa 2008 117,732 1,4 % 2 Oppositiossa parlamentissa 2012 72,618 0,66 % 1 Oppositiossa parlamentissa 2016 ? ? 0 Jäi parlamentin ulkopuolelle. === Presidentinvaalit === Vuosi Puolueen ehdokas Äänimäärä Kannatusosuus 1992 Hilla Limann 266,728 6,7 % 1996 Edward Mahama — 3,0 % 2000 Edward Mahama 189,659 2,5 % 2004 Edward Mahama 165,375 1,9 % 2008 Edward Mahama 73,494 0,9 % 2012 Hassan Ayariga 24,617 0,22 % 2016 Edward Mahama 20,910 0,20% ==Lähteet == Luokka:Sosialistiset puolueet Luokka:Ghanan puolueet
Uladzimir H’vaštšynski

Uladzimir Aljaksandravitš H’vaštšynski (, , s. 10. toukokuuta 1990 Bobruisk, Valko-Venäjän SNT, Neuvostoliitto, nykyinen Babruisk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Dinamo MinskiäUladzimir H’vaštšynski Soccerway-sivustolla ja on pelipaikaltaan hyökkääjä. == Lähteet == == Aiheesta muualla == * Uladzimir H’vaštšynski FK Dinamo Minsk-sivustolla , , * Uladzimir H’vaštšynski National Football Teams-sivustolla * Uladzimir H’vaštšynski Soccerway-sivustolla * Luokka:Elävät henkilöt Luokka:Vuonna 1990 syntyneet Luokka:Valkovenäläiset jalkapalloilijat
Luettelo Vårdön julkisista taideteoksista ja muistomerkeistä

Luettelo Vårdön julkisista taideteoksista ja muistomerkeistä sisältää Vårdön kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Hukkuneiden postinkuljettajien muistokivi Hullvik 1983 Saariston vapaajoukon muistolaatta Vårdön sillan levähdyspaikka 2020 Sally Salmisen muistokivi Sally Salmisen lapsuudenkoti Vargata 2010 == Lähteet == Luokka:Vårdö Vårdö
Ville Pohjonen

Ville Sakari Pohjonen (s. 5. maaliskuuta 1959 Paimio) on suomalainen päätoimittaja. Ville Pohjonen syntyi maalari Tenho Pohjosen ja Senni Pohjosen perheeseen. Hänen puolisonsa on Heli Törmänen. Pohjonen tuli ylioppilaaksi 1978. Kunnallislehden toimittaja hän oli 1980–1983, toimitussihteeri 1983–1985 ja päätoimittaja 1985–1991. Kaarina-lehdessä hän työskenteli päätoimittajana 1986–1994 ja toimitusjohtajana 1990–1990 ja sitten Loimaan Lehden päätoimittajana 1995–2000. Kouvolan Sanomien päätoimittajaksi hän siirtyi vuonna 2000. Takaisin Varsinais-Suomeen Pohjonen muutti vuonna 2011, kun hänestä tuli Salon Seudun Sanomien pätoimittaja.Ville Pohjonen Salon Seudun Sanomien päätoimittajaksi. Turun Sanomat 22.6.2011 Pohjonen toimi Julkisen sanan neuvoston jäsenenä 2006–2009 ja neuvoston ensimmäisenä varapuheenjohtajana 2008–2009. == Lähteet == Luokka: Suomalaiset päätoimittajat Luokka:Vuonna 1959 syntyneet Luokka:Elävät henkilöt
Dion DiMucci

Dion Francis DiMucci (s. 18. heinäkuuta 1939 Bronx, New York), taiteilijanimeltään Dion, on yhdysvaltalainen laulaja-lauluntekijä. Hän oli suosittu teini-idoli 1950-luvun lopulla ja 1960-luvun alussa. Vuosikymmenen lopulla hän alkoi levyttää folkrockia. Hän esiintyy ja levyttää edelleen. ==Elämäkerta== Amerikanitalialainen Dion julkaisi ensimmäisen singlensä 1950-luvun lopulla The Timberlanes -yhtyeen laulusolistina. Sen jälkeen hän alkoi laulaa yhtyeessä Dion and the Belmonts, joka esitti doo-wopia. Yhtyeen ensimmäinen top-40-hittisingle oli ”I Wonder Why” (1958), ensimmäinen top-10-hitti ”A Teenager in Love” (1959), ja suurin menestyssingle ”Where or When” (1960). Dion siirtyi soolouralle vuonna 1960 ja siirtyi doo-wopista enemmän R&B;/pop-tyyliseen musiikkiin. Vuodesta 1963 alkaen hän levytti Columbialle. Dionin menestyshittejä 1960-luvun alussa olivat ”The Wanderer”, ”Runaround Sue”, ”Lovers Who Wander”, ”Ruby Baby” ja ”Donna the Prima Donna”. Hänen teini-idolin suosionsa kääntyi kuitenkin laskuun brittipopin tulon myötä. 1960-luvun puolivälissä Dion kärsi heroiiniriippuvuudesta, ja hän ei juurikaan esiintynyt tai levyttänyt viiteen vuoteen. Hän teki paluun vuonna 1968 ja alkoi levyttää folkrockia, kuten menestyssinglen ”Abraham, Martin and John”. Hänen aiempaa aikuismaisemmat albuminsa saivat hyviä arvosteluja mutta myivät entisiin verrattuna vaatimattomasti. Vuonna 1972 Dion soitti lyhyen aikaa jälleen Belmontsin kanssa. Sen jälkeen hän teki yhden albumin tuottaja Phil Spectorin kanssa. Hän levytti seuraavina vuosina myös kristillistä musiikkia mutta ilman suurta kaupallista menestystä. Hän on levyttänyt myös bluesia. Dion on jatkanut levyttämistä ja konsertoimista 2010-luvulle saakka. Dion nimettiin Rock and Roll Hall of Fameen vuonna 1989. Dionin kappale ”Runaround Sue” äänestettiin vuonna 2002 Grammy Hall of Fameen. == Albumit == * Alone with Dion (1961) * Runaround Sue (1961) * Donna the Prima Donna (1963) * Dion (1968) * Suite for Late Summer (1972) * Born to Be with You (1975) * Streetheart (1976) * Return of the Wanderer (1978) * I Put Away My Idols (1983) * Yo Frankie (1989) * Son of Skip James (2007) * Tank Full of Blues (2011) * Blues with Friends (2020) * Stomping Ground (2021) * Girl Friends (2024) ==Lähteet== Luokka:Vuonna 1939 syntyneet Luokka:Elävät henkilöt Luokka:Yhdysvaltalaiset poplaulajat Luokka:Yhdysvaltalaiset folkmuusikot Luokka:Rock and Roll Hall of Fame
Jorma Pokkinen

Jorma Antero Pokkinen (s. 17. heinäkuuta 1951 Helsinki) on suomalainen toimittaja, joka työskenteli pitkään Aamulehdessä, viimeksi lehden uutispäätoimittajana. Jorma Pokkinen syntyi veturinkuljettaja Veikko Pokkisen ja Aino Nysténin perheeseen. Hänen puolisonsa vuodesta 1973 on Riitta Toivanen. Pokkinen tuli ylioppilaaksi 1970 ja opiskeli Tampereen yliopistossa. Uuden Suomen aluetoimittaja hän oli 1971–1972 ja alueryhmän esimies 1972–1974. Aamulehdessä Pokkinen oli apulaisuutispäällikkö 1974–1981, uutispäällikkö 1986–1993, linjajohtaja 1993–1998, toimituspäällikkö 1998–2000 ja uutispäätoimittaja vuodesta 2000. Eläkkeelle Pokkinen jäi vuoden 2016 alussa.Päätoimittaja Pokkisen ainoa heikkous: Tampereen Pyrintö. Aamulehti 16.1.2016. MTV:n uutispäällikkönä Pokkinen toimi 1981–1986. Pokkinen on sotilasarvoltaan sotilasmestari (1996). Hän on saavuttanut koripallovalmentajana junioreiden SM-kultaa, -hopeaa ja -pronssia. Suomen koripallon nuorten maajoukkueiden joukkueenjohtajana hän toimi EM-kisoissa vuosina 1983–1986. Pokkinen on ollut Suomen koripalloliiton liittohallituksen ja -valtuuston jäsen. == Lähteet == Luokka: Suomalaiset päätoimittajat Luokka: Suomalaiset koripallovalmentajat Luokka:Vuonna 1951 syntyneet Luokka:Elävät henkilöt
Big Joe Turner

Joseph Vernon ”Big Joe” Turner (18. toukokuuta 1911 Kansas City, Missouri – 24. marraskuuta 1985 Inglewood, Kalifornia) oli yhdysvaltalainen laulaja. Turner oli bluesin historian merkittävimpiä laulajia ja jump bluesin pioneeri, joka menestyi myös 1950-luvulla rock and rollin esittäjänä. Turner tunnettiin suuresta koostaan ja voimakkaasta äänestään. Turner aloitti uransa 1930-luvulla Kansas Cityssä ja New Yorkissa boogie woogie -laulajana pianisti Pete Johnsonin säestämänä. Sotavuosina he siirtyivät länsirannikolle levyttämään. Suosioon Turner nousi Atlantic Recordsilla New Yorkissa 1950-luvun alussa, jolloin hän levytti useita R&B-listan; menestyssinglejä. Hänen ykköshittejään olivat ”Chains of Love” sekä ”Shake, Rattle and Roll” (1954), jota seurasi muitakin rock and roll -hittejä. Vuoden 1956 jälkeen Turner alkoi levyttää aikuisempaa jazz-tyylistä musiikkia. Hän esiintyi aina kuolemaansa vuonna 1985 saakka. Big Joe Turner nimettiin Rock and Roll Hall of Fameen vuonna 1987. ==Lähteet== ==Aiheesta muualla== Luokka:Vuonna 1911 syntyneet Luokka:Vuonna 1985 kuolleet Luokka:Yhdysvaltalaiset bluesmuusikot Luokka:Yhdysvaltalaiset bluesmuusikot Luokka:Rock and Roll Hall of Fame
Bangorin rautatieasema (Wales)

Bangorin rautatieasema on rautatieasema Bangorin kaupungissa Gwyneddin alueella, Walesissa. Se sijaitsee North Wales Coast Linen varrella. Asema avattiin 1. toukokuuta 1848. Sitä käytti 662 060 matkustajaa kaudella 2017–2018. == Lähteet == * === Viitteet === Luokka:Gwyneddin rautatieliikennepaikat Luokka:Bangor
Ken Forssi

Kenneth Raymond ”Ken” Forssi (30. maaliskuuta 1943 – 5. tammikuuta 1998) oli yhdysvaltalainen muusikko, joka tunnetaan parhaiten psykedeelisen rockin yhtye Loven basistina. Forssi soitti ennen Lovea The Surfaris -nimisessä surf -yhtyeessä. Forssi liittyi Loveen melko pian tavattuaan yhtyeen johtohahmon Arthur Lee. Yhtye julkaisi vuosina 1966–1967 kolme studioalbumia (Love, Da Capo, Forever Changes), ja saavutti kohtalaista menestystä. Vuonna 1968 yhtyeen johtohahmo Lee erotti Forssin yhtyeestä muiden silloisten jäsenten ohella, ja Forssi joutui vankilaan pian erottamisensa jälkeen heroiinin hallussapidon vuoksi. Forssi ei saavuttanut enää minkäänlaista suosiota Loven jälkeen, ja hänen musiikkiuraa vaikeutti huomattavasti päihdeongelmat, jotka olivat peräisin hänen vuosiltaan Lovessa. Forssi menehtyi aivokasvaimeen 5. tammikuuta 1998. == Lähteet == Luokka:Vuonna 1943 syntyneet Luokka:Vuonna 1998 kuolleet Luokka:Yhdysvaltalaiset basistit
USS San Marcos

USS San Marcos (runkonumero LSD-25) oli Yhdysvaltain laivaston vuonna 1945 vesillelaskettu Casa Grande -luokan maihinnousualus (). == Valmistus == Alus tilattiin Philadelphian laivastontelakalta, missä köli laskettiin 1. syyskuuta 1944. Alus laskettiin vesille 1. tammikuuta 1945 ja otettiin palvelukseen 15. huhtikuuta.history.navy.mil == Palvelus == Alus poistettiin palveluksesta 1. heinäkuuta 1971 ja se siirrettiin vielä samana päivänä Espanjalle. == Espanjan laivasto == Alus liitettiin edelleen samana päivänä 1. heinäkuuta Espanjan laivastoon nimellä Galicia ja runkonumerolla TA31. Alus luokiteltiin vuonna 1980 uudelleen maihinnousualukseksi, jolloin sen runkonumeroksi tuli L31. Alus poistettiin alusluettelosta 1988 ja se romutettiin seuraavana vuonna. == Lähteet == * === Viitteet === Luokka:Casa Grande -luokan maihinnousualukset
Salvator mundi

Salvator mundi (suom. 'maailman pelastaja') on kristillinen kuva-aihe, joka esittää Jeesusta toinen käsi kohotettuna siunaukseen ja toinen käsi kannattelemassa valtakunnanomenaa. Valtakunnonomena symboloi maapalloa, ja asetelma itsessään sisältää viittauksen eskatologiaan. Kuva-aiheen tekivät suosituiksi 1400-luvulla renessanssimaalarit Jan van Eyck, Hans Memling sekä Albrecht Dürer. Samasta kuva-aiheesta on lukuisia Tizianin nimissä tehtyjä versioita, kuten Eremitaašissa sijaitseva Salvator Mundi. ==Esimerkkejä== kuva:Carlo Crivelli, salvatore, c. 1470, El Paso Museum of Art.jpg|Carlo Crivelli, Cristo benedicente (noin 1472). kuva:Leonardo da Vinci, Salvator Mundi, c.1500, oil on walnut, 45.4 × 65.6 cm.jpg|Leonardo da Vinci, Salvator Mundi (noin 1500). kuva:Andrea Previtali, Salvator Mundi (1519), oil on poplar, 61.6 x 53 cm, National Gallery.jpg|Andrea Previtali, Salvator Mundi (1519). kuva:Titian, Salvator Mundi (Christ Blessing), c. 1570, oil on canvas, 96 x 80 cm, Hermitage Museum.jpg|Tizian, Salvator Mundi (1570), Eremitaaši. kuva:Unknown Flemish - Salvator Mundi - Google Art Project.jpg|Tuntemattoman taiteilijan Salvator Mundi 1500-luvun jälkipuoliskolta. kuva:StJohnsAshfield StainedGlass King.JPG|Salvator Mundi australialaisen kirkon lasimaalauksessa. kuva:Michele Coltellini, Dio Padre Benedicente, c.1500-30, Palazzo dei Diamanti, Ferrara.jpg|Michele Coltellini, Dio Padre Benedicente 1500-luvun alusta. kuva:Gian Giacomo Caprotti, detto il Salaì, Cristo giovanetto come Salvator Mundi, Museo Ideale Leonardo da Vinci.jpg|Gian Giacomo Caprottin Salvator Mundi -aiheinen maalaus 1500-luvulta. Luokka:Jeesuksen kuvatyypit
USS Achernar

USS Achernar (runkonumero AKA-53) oli Yhdysvaltain laivaston vuonna 1943 vesillelaskettu Andromeda-luokan kuljetusalus (). == Valmistus == Maritime Commission tilasi aluksen runkonumerolla MC208 Kearnystä New Jerseystä Federal Shipbuilding and Drydock Companyltä, missä köli laskettiin 6. syyskuuta 1943. Alus laskettiin vesille 3. joulukuuta kumminaan Adela Rogers St. John. Laivasto lunasti aluksen 29. tammikuuta 1944 ja se otettiin palvelukseen 31. tammikuuta päällikkönään H. R. Stevens.DANFS - Achenar == Palvelus == Alus poistettiin palveluksesta 1. heinäkuuta 1963 ja se siirrettiin Maritime Administrationin valvontaan. Laivasto lunasti aluksen 29. tammikuuta 1964, mutta alusta ei otettu kuitenkaan aktiivipalvelukseen ennen sen siirtoa Espanjalle 2. helmikuuta 1965. == Espanjan laivasto == Alus liitettiin Espanjan laivastoon nimellä Castilla ja runkonumerolla TA21. Alus romutettiin vuonna 1982. == Lähteet == Luokka:Yhdysvaltain laivaston maihinnousualukset
Aberin rautatieasema (Gwynedd)

Aberin rautatieasema oli rautatieasema Abergwyngregynin kylässä Gwyneddin alueella, Walesissa. Se sijaitsi North Wales Coast Linen varrella. == Historia == Aberin aseman avasi Chester and Holyhead Railway 1\. toukokuuta 1848. Siellä oli kaksi laituria. Länteen kulkevien junien laiturilla oli kaksikerroksinen tiilinen asemarakennus, toisella laiturilla yksinkertainen odotushuone. Asemalla oli myös rahtiliikenteelle tarkoitettu sivuraide, jota käytti erityisesti aseman lähellä sijainnut Lord Penrynin saviliusketehdas. 1950-luvulle tultaessa syrjäisen aseman liikenne alkoi olla vähäistä. Se suljettiin matkustajilta 1. toukokuuta 1848. Rahtiliikenteen käytössä se pysyi vielä 4. toukokuuta 1964 asti. Asemarakennus on yhä olemassa ja käytössä yksityisasumuksena. Laiturit ja muut rakennukset sen sijaan on purettu. == Lähteet == * === Viitteet === Luokka:Walesin lakkautetut rautatieliikennepaikat Luokka:Gwyneddin rautatieliikennepaikat
Llanfairfechanin rautatieasema

Llanfairfechanin rautatieasema on rautatieasema Llanfairfechanin kaupungissa Conwyn alueella, Walesissa. Se sijaitsee North Wales Coast Linen varrella. Asema avattiin toukokuussa 1860. Sitä käytti 14 040 matkustajaa kaudella 2017–2018. == Lähteet == * === Viitteet === Luokka:Conwyn (county borough) rautatieliikennepaikat
Solidaarisuusvero

Solidaarisuusveroksi kutsutaan Suomen valtion ansiotuloveroasteikkoon vuonna 2013 lisättyä korkeinta progressioporrasta. Valtion ansiotulovero on Suomessa progressiivinen. Veroprosentti nousee portaittain tulojen noustessa. Vuonna 2013 veroasteikkoon lisättiin uusi porras 100 000 euroa ylittäville vuosituloille. Niille määrättiin 31,75 prosentin vero, kun aiemmin korkein veroprosentti oli ollut 29,75 %. Tätä veroporrasta kutsutaan solidaarisuusveroksi. Solidaarisuusveroa kiristettiin myöhemmin laskemalla progressioporrasta 90 000 euroon vuonna 2015 ja lopulta 72 300 euroon vuosiksi 2016–2017. Vuonna 2018 solidaarisuusveron alaraja on 74 200 euroa ja veroprosentti 31,25. Alkuperäisen suunnitelman mukaan solidaarisuusveron oli tarkoitus olla väliaikainen veronkiristys. Koska tuloveroasteikosta päätetään vuosittain, ei ole takeita, että solidaarisuusveron periminen lopetettaisiin. Rinteen hallituksen on tarkoitus jatkaa solidaarisuusveroa kauden loppuunhttps://www.uusisuomi.fi/kotimaa/281971-antti-rinteen-730-miljoonaa- euroa-nain-suomalaisilta-kerataan-lisaa-veroja. Orpon hallitus on nostamassa solidaarisuusveron alarajaa 150 000 euroon. == Lähteet == Luokka:Tuloverotus Suomessa
Penmaenmawrin rautatieasema

Penmaenmawrin rautatieasema on rautatieasema Penmaenmawrin kaupungissa Conwyn alueella, Walesissa. Se sijaitsee North Wales Coast Linen varrella. Asema avattiin marraskuussa 1849 nimellä Penmaenmaur. Nykyisen nimensä se sai noin vuonna 1860. Asemaa käytti 11 692 matkustajaa kaudella 2017–2018. == Lähteet == * === Viitteet === Luokka:Conwyn (county borough) rautatieliikennepaikat
Tabarnia

Tabarnia on kuvitteellinen Tarragonan ja Barcelonan provinssien osien unioni Espanjassa. Tabarniaan luetuilla alueilla ei ole mitään oikeaa hallinnollista yhteyttä, mutta Katalonian kriisin yhteydessä vuoden 2017 lopulla perinteisessä ja sosiaalisessa mediassa nousi esiin kampanja, jolla vaadittiin Tabarnian eroa muusta Kataloniasta. Kampanja käyttää samoja taloudellisia, kulttuurillisia, demografisia ja etnisiä argumentteja kuin Katalonian itsenäisyysliike vaatiessaan Tabarnian eroa itsenäiseksi julistautuneesta Katalonasta ja liittymistä Espanjan itsehallinnolliseksi alueeksi. Tabarnian alueella asuisi 6,1 miljoonaa Katalonian 7,5 miljoonasta asukkaasta, ja sille kuuluisivat tärkeimmät talous- ja teollisuuskeskittymät sekä useimmat turistikohteet. Barcelonan suurkaupunkialueella espanja on valtakieli, kun taas maaseudulla katalaaninkieliset ovat enemmistönä. Kampanjan tunnuslause on englanninkielinen "Barcelona is not Catalonia", joka matkii Katalonian itsenäisyysliikkeen mottoa "Catalonia is not Spain". Espanjan pääkaupunki Madrid lähialueineen muodostaa oman itsehallintoalueensa, mutta Tabarnian kohdalla itsenäisyysvaatimus on osaksi vitsi ja sosiaalisen median meemi. Joulunpyhinä syntyi myös mediailmiö Catabàrnia: kunnat, jotka haluavat erota Tabarniasta ja liittyä Kataloniaan. == Lähteet == == Aiheesta muualla == * http://www.bcnisnotcat.es/ Luokka:Katalonia
Walesin kansalliskirjasto

Walesin kansalliskirjasto (, , lyh. NLW) on Aberystwythin kaupungissa sijaitseva Walesin kansalliskirjasto. Kansalliskirjasto sijaitsee mäellä Aberystwythin yliopiston Penglaisin kampuksen lounaispuolella; paikalta on hyvät näkymät Aberystwythiin ja lännessä sijaitsevalle merialueelle (Cardigan Bay). Kirjasto on yksi Britannian kolmesta kansalliskirjastosta (British Libraryn ja Skotlannin kansalliskirjaston ohella) ja eräs Britannian vapaakappalekirjastoista. Walesin kansalliskirjasto perustettiin 19. maaliskuuta 1907 annetulla asetuksella, jolla perustettiin myös Walesin kansallismuseo. Kansalliskirjaston rakennustyöt aloitettiin vuonna 1911 ja rakennus otettiin käyttöön vuonna 1916. Kirjastoa on sittemmin laajennettu useasti. Kevällä 2013 raportoitiin erästä kirjaston laajennusosaa koskevasta kattopalosta. ==Lähteet== == Aiheesta muualla== Luokka:Walesin kulttuuri Luokka:Walesin rakennukset ja rakennelmat Luokka:Kansalliskirjastot Luokka:Yhdistyneen kuningaskunnan kirjastot Luokka:Ceredigion
Kiertotalouden kiinnostavimmat

Kiertotalouden kiinnostavimmat on Sitran kokoama luettelo uusista kiinnostavista kiertotalousyrityksistä.Kiertotalouden kiinnostavimmat. Sitra. Viitattu 28.1.2017 Lista julkaistiin lokakuussa 2016, ja siinä oli silloin 19 yritystä. Silloin Sitran edustaja mietti, onko listalla sata esimerkkiä siihen mennessä, kun Suomi täyttää sata vuotta. Lista ei ole pelkkä lista itsensä vuoksi vaan Sitran mukaan tarkoitus on että se lisää ymmärrystä siitä, mitä kiertotalouden toimintamallit käytännössä tarkoittavat yrityksille ja niiden asiakkaille.19 yritystä avaa kiertotalouden kiinnostavimpien listan. Sitra. Viitattu 28.1.2017 Listalla oli joulukuun lopussa 2017 kuitenkin 97 yritystä ja joukko perinteisen käsityöammatin taitajia.Kiertotalous juurtuu yrityksiin – listallamme jo miltei sata firmaa Sitra. 28.1.2017. Viitattu 28.1.2017 ==Lähteet== ==Aiheesta muualla== * Sitra kasvatti listaa yrityksistä, jotka näkevät kiertotaloudessa bisneksen – nyt mukana myös nyhtökaurafirma. Yle 28.12.2017 * Yritysesimerkit. Sitra. Luokka:Talous Luokka:Kierrätys
Asetoheksamidi

Asetoheksamidi (C15H20SN2O4) on sulfonyyliureajohdannaisiin kuuluva orgaaninen yhdiste. Yhdistettä voidaan käyttää lääketieteessä aikuistyypin diabeteksen hoitoon. ==Ominaisuudet ja käyttö== Huoneenlämpötilassa asetoheksamidi on väritöntä kiteistä ainetta. Yhdiste on veteen ja dietyylieetteriin käytännöllisesti katsoen liukenematonta, mutta liukenee emäksisiin liuoksiin, pyridiiniin ja vähäisessä määrin etanoliin ja kloroformiin.Steven E. Shoelson: Insulin and Other Antidiabetic Agents, Kirk-Othmer Encyclopedia of Chemical Technology, John Wiley & Sons, New York, 2009. Viitattu 28.12.2017 Asetoheksamidia voidaan käyttää aikuistyypin diabeteksen hoidossa ja se kuuluu niin kutsuttuihin ensimmäisen sukupolven sulfonyyliurealääkkeisiin. Aineen vaikutusmekanismi perustuu siihen, että se lisää insuliinin eritystä haiman β-soluista ja lisää perifeeristen solujen herkkyyttä insuliinille. Yhdiste metaboloituu maksassa aineenvaihduntatuotteiksi, jotka ovat myös lääkeaineina aktiivisia. ==Haittavaikutukset== Yleensä asetoheksamidin aiheuttavat haittavaikutukset ovat lieviä ja häviävät lääkkeen käytön lopettamisen jälkeen. Mahdollisia haittavaikutuksia ovat muun muassa liian alhainen varensokeritaso, pääkipu, huonovointisuus, oksentelu, ripuli, makuaistin häiriöt, ummetus, painon kasvaminen ja allergiset reaktiot. ==Valmistus== Asetoheksamidisynteesin ensimmäisessä vaiheessa p-aminoasetofenonista muodostetaan diatsoniumsuola reaktiolla natriumnitriitin kanssa. Tämä diatsoniumsuola reagoi rikkidioksidin ja kupari(I)kloridin kanssa, jolloin muodostuu sulfonyylikloridijohdannainen. Johdannainen reagoi ammoniakin kanssa muodostaen sulfonamidin. Synteesin viimeisessä vaiheessa sulfonamidin aminoryhmä reagoi sykloheksyyli-isosyanaatin kanssa asetoheksamidiksi. : ==Lähteet== Luokka:Lääkkeet Luokka:Kaliumkanavan salpaajat
Bangorin hiippakunta

Bangorin hiippakunta on Walesin kirkon hiippakunta Pohjois-Walesissa. Sen alueeseen kuuluvat Anglesey, suurin osa Caernarfonshiresta ja Merionethshiresta sekä Montgomeryshiren länsiosa. Luokka:Walesin kirkon hiippakunnat